title: – SAVOL - 9-sinf Informatika va axborot texnologiyalari
text: Ijtimoiy tarmoq veb-saytlari aloqa vositasi
  sifatida
  Ijtimoiy tarmoqlar qanday aloqa qilishimizning markaziy
  qismini tashkil qilishi mumkin va onlayn hamjamiyatlar
  juda katta taʼsir koʻrsatishi mumkin. Bu shaxslar bilangina
  cheklanmaydi; barcha darajadagi kompaniyalar uni
  marketing va brendlash vositasi sifatida ishlatmoqda. Yirik
  tashkilotlar oʻz kompaniyalari yoki mahsulotlari haqidagi
  munozaralarni kuzatib boradi, chunki ijtimoiy tarmoqlardagi
  munozaralarning jamoaviy ovozi ularning muammolari,
  shuningdek eʼtibor tortadigan narsalar haqida ogohlantirib,
  oʻzlarining marketingini shunga mos ravishda yoʻnaltirishiga
  imkon yaratadi. Ular oʻzlari taklif qilayotgan narsalar haqida
  xabarlar yetkazishi mumkin, shuningdek, blogdagi postlar
  va tvitlar tashkilotlarga hamjamiyatlar yaratishda yordam
  beradi, bularning barchasi oʻz mahsulotlarini yoki xizmatlarini
  ommalashtirishga yordam beradi. Bu esa ijtimoiy tarmoqlarni
  marketingga boʻlgan anʼanaviy yondashuvlariga nisbatan
  ancha tejamkor hisoblanadi.
  Ijtimoiy tarmoqlarda aloqaning turli darajasi mavjud.
  Shuningdek, “bevosita xabar almashish” deb ataluvchi
  imkoniyat mavjud boʻlib, u siz bilan aloqani oʻrnatgan kishiga
  ijtimoiy tarmoq ichida bevosita xabar yuborish imkonini
  beradi. Bu koʻplab keraksiz xat va siz hech qachon eshitmagan
  insonlardan xabarlarni qabul qilishi mumkin boʻlgan elektron
  pochtadan foydalanish ehtiyojisiz bir kishidan boshqasiga
  bevosita xabar yuborishidir. Ijtimoiy tarmoqlarning aksariyati
  uchun bunday bevosita xabarlarda ruxsat etilgan belgilar soni
  cheklangan boʻladi.
  Bu anʼanaviy elektron pochtani qayta koʻrib chiqishga chorlaydi.
  Elektron pochtaning haligacha oʻz oʻrni bor, lekin u koʻpincha
  uzun boʻlishi sababli, ish joylarida koʻp vaqt yoʻqotishiga olib
  keladi, sababi odamlar kunning koʻp qismini elektron pochta
  xabarlarini boshqarish bilan oʻtkazishlari mumkin (10.06-rasm).
  Bu elektron pochta oʻz oʻrnini saqlab qolishi uchun xabarlar
  qisqa va diqqat markazida boʻlishi kerakligini anglatadi.
  10.06-rasm. Ish joyida boʻlgan odamlar elektron pochtasini
  samarali boshqarish uchun vaqt topishga qiynalishlari
  mumkin.